
ПОРТФОЛИО
НА ЗДРУЖЕНИЕТО НА ГРАЃАНИ ИНСТИТУТ ЗА ЧОВЕКОВИ ПРАВА

[bookmark: _Hlk8382670]Институтот за човекови права е здружение на граѓани[footnoteRef:1] основано на 01.06.2009 година од страна на правни практичари (поранешен судија на Европски суд за човекови права, јавни обвинители во пензија, судии на Врховниот и Уставниот суд на Република Македонија во пензија, членови на државни институции и комисии и други еминентни правници) со цел агрегирање на теоретско знаење и практичното искуство, и нивно понатамошно искористување во насока на подобрување на состојбата на почитувањето на човековите права во РМ. [1:  Сите информации поврзани со работата на Институтот за човекови права и реализираните проекти можат да се најдат на веб страницата: https://ihr.org.mk/mk ] 


[bookmark: _Hlk8383025]ВИЗИЈА: Институтот за човекови права e кредибилен и препознатлив чинител за целосно обезбедување, промовирање, унапредување и заштита на човековите права и слободи
МИСИЈА: Обезбедување, промовирање, унапредување и заштитата на човековите права и слободи преку  истражување, анализа, едукација и други начини на дејствување
УНИКАТНОСТ: Симбиоза на знаење и искуство во областа на човекови права и слободи и ентузијазам во спроведување на визијата и мисијата
ВРЕДНОСТИ: Еднаквост, толерантност, транспарентност и отчетност, инклузивност, професионалност, демократски дијалог и управување

Стратешките приоритети на Институтот за човекови права се ориентирани кон правосудството и човековите права, правната сигурност, промоција на човековите слободи и права, еднаквост и недискриминација и борба против корупција. Активно ја следиме работата на Судскиот совет, Советот на јавни обвинители, Комисијата за спречување и заштита од дискриминација, Државната комисија за спречување на корупција, Државното правобранителство и други институции важни за обезбедување на владеење на правото.

Институтот за човекови права како дел од Блупринт групата за реформи во правосудството  учествуваше во изработката на Стратегијата за правосудство 2024-2028. Значаен придонес во правосудството е даден со учеството во работните групи за измени на Законот за Судски совет,  Законот за судови и Законот за судски буџет.

СТРАТЕШКИ ПРИОРИТЕТИ И ЦЕЛИ 
· Правосудство и пристап до правда 
· Човекови права (Образование, едукација и промоција за заштита на човековите права)
· Еднаквост и недискриминација
· Зајакната заштита на човековите права пред Уставниот суд на РМ
· Борба против корупција 
· Примена на меѓународни стандарди за заштита на човековите права

ЧЛЕНСТВО ВО КОАЛИЦИИ/ПЛАТФОРМИ:

· ИЧП е член на Платформата на граѓански организации за борба против корупцијата од 2021 година;
· ИЧП е член на Блупринт групата за реформи на правосудството од 2017 година и
· ИЧП е член на Мрежата 23 од 2015 година.
ПРОЕКТИ ДИРЕКНО ПОВРЗАНИ СО ОБЛАСТА ПРАВОСУДСТВО:


1. Проект: Иницијатива за административна социјална правда
Донатор: Европска Унија во рамки на ЕИДХР програмата за човекови права и демократија
Времетраење: 1.1.2025 до 31.12.2026
Целта на проектот е подобрување на пристапот до административна социјална правда за маргинализираните и ранливите групи преку јакнење на институционалните капацитети и граѓанските организации. Специфични цели на проектот се: 1) да се поддржи прибирањето на податоци засновано на докази со цел овозможување на подобри политики кои ги штитат социјалните права во административните постапки за маргинализираните граѓани; 2) да се охрабрат маргинализираните заедници да застапуваат за своите социјални права во рамките на административните процеси и 3) да се зголеми знаењето меѓу различните засегнати страни за меѓународните стандарди во областа на административните постапки за постигнување социјална правда.
· Анализа на пристапот до административна социјална правда во Република Северна Македонија
· Водич за остварување социјални права во управни постапки
· Постер – Што треба да знам при „молчење на администрацијата”?
· Памфлети – Како постапува администрацијата?, Постапка пред јавните органи, и Што е управната постапка?
· Видео – Пристап до административна правда

2. Проект: Пристап до правда за сите
Донатор: Европска Унија
Времетраење: од 01.01.2022 до 31.12.2025
Целта на проектот е подобрување на пристапот до правдата за сите, особено за ранливите и маргинализирани групи граѓани во Северна Македонија. Специфични цели на проектот се: да се олесни заштитата од дискриминација на маргинализираните групи на луѓе преку обезбедување бесплатна правна помош; подигање на свеста и промовирање на едукација за прашања поврзани со човековите права; да се подобри пристапот до правдата на граѓаните преку следење на релевантните институции со посебен фокус на Судскиот совет со помош на анализа базирана на докази; залагање за соодветно законодавство и политики во однос на заштитата на човековите права и владеењето на правото во согласност со правото.
· Годишен извештај: Работата на Управниот суд при одлучување во предмети коишто се однесуваат на социјални права за 2025 година
· Пристап до правда во Северна Македонија: перцепции и мислење на граѓаните 2022-2025
· Извештај од следење на работата на Судскиот совет на РСМ (август-декември 2025)
· Извештај од следење на работата на Судскиот совет на РСМ (јануари-јули 2025)
· Извештај од следење на работата на Судскиот совет на РСМ (август-декември 2024)
· Извештај од следење на работата на Судскиот совет на РСМ (јануари – јули 2024)
· Извештај: работата на Управниот суд при одлучување во предмети коишто се однесуваат на социјални права 2024
· Извештај од следење на работата на Судскиот совет на РСМ (август – декември 2023)
· Извештај од следење на работата на Судскиот совет на РСМ (јануари-јули 2023) 
· Прирачник за европските стандарди за управните постапки
· Извештај од следење на работата на Судскиот совет на РСМ (јули – декември 2022)
· Извештај од следење на работата на Судскиот совет на РСМ (јануари – јуни 2022)
3. Зголемен јавен надзор над Управниот суд
Донатор: Француска амбасада во Скопје
Времетраење: од 01.08.2023 до 31.01.2024
Целта на проектот е а се истакне значењето на пристапот до административна правда за сите, со посебен фокус на маргинализираните групи и да се зајакнат капацитетите на Управниот суд во постапувањето со предмети поврзани со социјалните права преку имплементација на заклучоци и препораки кои ќе произлезат од процесот на мониторинг. Специфични цели во рамките на проектот се: да се зголеми јавната свест и разбирање за конкретните постапки кои се однесуваат на социјалните права и надлежностите на Управниот суд и да се подигне свеста за важноста на пристапот до правдата пред Управниот суд, особено за маргинализираните групи, во нивната потрага по социјалните права.
· Инфографик – Поднесување на тужба пред Управен суд
· Инфографик – Семејна и старосна пензија
· Инфографик – Социјална сигурност за стари лица


4. Уставниот суд заштитник на човековите права
Донатор: Германска амбасада во Скопје
Времетраење: од 15.04.2023 до 31.12.2023
Целта на проектот е да се подобри севкупниот систем за уставна заштита на човековите права и слободи како и да се зголеми јавниот интерес и знаењето за работата на Уставниот суд. Специфични цели во рамките на проектот се: да се зголеми знаењето и интересот на јавноста за уставните права и слободи и да се зголемат знаењата и вештините на правните професионалци, студентите и јавноста за расположливите механизми за заштита на човековите права и слободи пред Уставниот суд и да се подобри уставниот механизам за заштита на човековите права и слободи врз основа на споредбени регионални и континентални искуства и најдобри практики.
· Анализа на одлуките и решенијата на Уставниот суд на Република Северна Македонија  по поднесени барања за заштита на слободите и правата
· Потреба од воведување на уставна тужба во правниот поредок на Република Северна Македонија
· Водич за поднесување иницијативи пред Уставниот суд на Република Северна Македонија
· Курс за заштита на слободите и правата пред Уставниот суд на РСМ

5. Проект: За правда – следење на спроведувањето на стратегијата за реформи во правосудството 2020 – 2021
Донатор: Фондација Oтворено општество
Времетраење: од 01.04.2021 до 31.03.2022
Коалиција „Сите за правично судење“ во партнерство со Хелсиншки Комитет за човекови права на Република Македонија (МХК), Македонско здружение на млади правници (МЗМП), Институт за човекови права (ИЧП), Здружение на граѓани – институт за европска политика (ЕПИ) и Центар за правни истражувања и анализи (ЦПИА) го спроведува проектот. Општата цел е зголемено влијание на граѓанските организации врз процесот на спроведување на Стратегијата за реформа на правосудниот сектор (2017 – 2022) и зајакнување на независноста и непристрасноста на судството.


6. Проект: Уставниот суд - заштитник на владеењето на правото
Донатор: Холандската Амбасада во Скопје
Времетраење: од 01.09.2020 до 31.08.2021
Општата цел на проектот беше да се истакне важноста на Уставниот суд на РСМ како заштитник на владеењето на правото преку подигање на свеста за работата на Уставниот суд, насочување на интересот на јавноста за неговата работа и неговото влијание; подобрување на прибирањето на податоци низ константен мониторинг и анализа на работата на Уставниот суд; и зголемување на познавањето на јавноста за достапните механизми за заштита на уставноста и законитоста на законите и правните акти, како и на уставно загарантираните човекови права пред Уставниот суд.
· Функционална анализа на Уставниот суд на Република Северна Македонија
· Извештај за работата на Уставниот суд бр.1
· Извештај за работата на Уставниот суд бр.2
· Извештај за работата на Уставниот суд бр.3
· Длабинска анализа: Уставен суд на Република Северна Македонија, искуства и перспективи

7. Проект: За правда – следење на спроведувањето на стратегијата за реформи во правосудството 2019 – 2020
Донатор: Фондација Oтворено општество
Времетраење: од 01.07.2019 до 29.02.2020
Коалиција „Сите за правично судење“ во партнерство со Хелсиншки Комитет за човекови права на Република Македонија (МХК), Македонско здружение на млади правници (МЗМП), Институт за човекови права (ИЧП), Здружение на граѓани – институт за европска политика (ЕПИ) и Центар за правни истражувања и анализи (ЦПИА) го спроведува проектот. Општата цел е зголемено влијание на граѓанските организации врз процесот на спроведување на Стратегијата за реформа на правосудниот сектор (2017 – 2022) и зајакнување на независноста и непристрасноста на судството.
· Анализа на квалитетот на реформите кои се однесуваат на избор, избор во повисок суд и разрешување на судиите
· Ефикасна кривична правда: преглед на предметите иницирани од СЈО
· Анализа на донесените уредби со законска сила за време на вонредната состојба во 2020

8. Проект: Акција за поголема транспарентност, отчетност и ефективност на Судскиот совет на РМ 
Донатор: Британска Амбасада Скопје
Времетраење: од 15.06.2018 до 31.03.2020
Проектот имаше за цел да го задоволи интересот на јавноста за поголема отчетност на Судскиот совет на РМ преку употреба на докази и зголемена комуникација со јавноста  и истовремено да ја зголеми проактивната улога на Судскиот совет во однос на неговата ефективност и транспарентност.
· Извештај за работата на Судскиот совет бр. 1
· Извештај за работата на Судскиот совет бр. 2
· Извештај за работата на Судскиот совет бр. 3
· Извештај за работата на Судскиот совет бр. 4
· Извештај за работата на Судскиот совет бр. 5
· Извештај за работата на Судскиот совет бр. 6

9. Проект: Заедничка заложба за подобри достигнувања во судството
Донатор: ЕУ- МФ- ЦФЦД
Времетраење: од 22.12.2018 до 21.09.2021
Проектот имаше за цел зголемување на влијанието на граѓанските организации во судските реформи преку заедничко вклучување на граѓанските организации и професионалните здруженија во оценувањето на работењето на правниот сектор, како и ефективна соработка со сите заинтересирани страни во судството.
· Документ за политики за транспаретноста, отчетноста и ефективноста на судството со фокус на работата на судовите и судската администрација
· Заеднички протокол за унифицирано спроведување и работење во секторот ,,Правда“
· Методологија за следење на промените во законодавството и нивно влијание во судството
· Истражување за работата на судската администрација - перцепција, предизвици и потреби
· Испитување на јавното мислење во однос на перцепцијата на граѓаните во поглед на ефикасноста и ефективноста на судската администрација

10. Проект: Заедничка акција за итни реформи во судството
Донатор: Фондација Отворено општество
Времетраење: од 01.07.2017-30.06.2018 
Општа цел на проектот беше зајакнување на транспарентноста, отчетноста и професионалноста на судството.
Анализа на спроведувањето на итните реформски приоритети во македонското правосудство


11. Проект: Зголемен јавен надзор над работењето на Судскиот совет на Република Македонија
Донатор: Британска Амбасада Скопје
Времетраење: од 30.08.2016 до 31.03.2018
Проектот имаше за цел да ја запознае пошироката јавност со работата на Судскиот совет на РМ и да ја зголеми отчетноста и транспарентноста на Судскиот совет на РМ врз основа на аргументи, преку информирање на јавноста.
· Основна анализа на работењето на Судскиот совет на Република Македонија
· Транспарентност, отчетност и ефективност на работата на Судскиот совет на РМ
· Документ за јавни политики во однос на поставеноста и работењето на Судскиот совет

12. Проект: Независен Судски совет на Република Македонија – стремеж и предизвици 
Донатор: Институт за европска политика, Хелсиншки комитет за човекови права на Р. Македонија и Центар за управување со промени, а со финансиска помош од Европската Унија 
Времетраење: од 01.11.2014 до 30.04.2015
Целта на проектот беше придонесување кон зголемување на независноста, објективноста и транспарентноста на Судскиот совет на Република Македонија (ССРМ) преку отстранување на влијанија при остварувањето на неговите уставни функции.
· Анализа на независноста на Судски совет на Република Македонија - стремеж и предизвици

13. Анализа на домашните правни лекови во постапките при избор, разрешување и изрекување на дисциплински мерки на македонските судии 
Донатор: ОБСЕ
Времетраење: од 01.05.2014 до 30.10.2014
Целта на анализата беше да се разгледа можноста од воведување на ефикасен правен лек во постапките при избор на судии и против одлуката на ВСРМ по жалба на одлука на ССРМ за разрешување на судија или за изречена дисциплинска мерка. 

14. Проект: Независност на судството во Република Македонија – перцепција, потешкотии и предизвици
Донатор: УСАИД и ФООМ
Времетраење: од 01.09.2012 до 31.08.2013
Целта на проектот беше да се придонесе кон зголемување на независноста на судството во РМ со што ќе се зајакне непристрасноста при судското одлучување. Активностите беа насочени кон следење и надгледување на судството во делот на независноста и непристрасноста при одлучувањето, како истражување - анкети со цел „мерење“ односно утврдување на перцепцијата на граѓаните, судиите и властите за независноста на судовите и непристрасноста при одлучувањето. Изготвена е Анализа во која, меѓудругото, се дадени конкретни чекори, мерки и активности во насока на отстранување на идентификуваните легислативни и практични недостатоци.
· Анализа на независноста на судството во Република Македонија – перцепција, потешкотии и предизвици



ОСТАНАТИ ПРОЕКТИ

15. Проект: Дигитални права за сите: Академија за приватност и онлај безбедност за деца
Донатор: CIVICUS civil society alliance & Фондацијата Метаморфозис
Времетраење: 1.4.2026 – 30.9.2026
Целта на проектот е развој интерактивен онлајн курс во рамките на ИЧП онлајн академијата за човекови права, фокусиран на дигиталните права, заштитата на личните податоци и безбедното учество во дигиталниот простор. Курсот ќе биде директно дистрибуиран преку воспоставената мрежа на ИЧП од основни училишта, вклучувајќи рурални и етнички разновидни училишта, со цел да се обезбеди инклузивен пристап. Специфични цели во рамките на проектот се: 1) да се зголеми свеста и знаењето кај децата (8–14 години) за заштитата на приватноста, личните податоци и дигиталните права; 2) да се зајакне отпорноста кон сајбер-булинг, родово базирано насилство на интернет и дигитална дискриминација; 3) да се промовира безбедно, инклузивно и на правно засновано учество во дигиталниот простор кај ранливите млади лица; 4) да се обезбедат пристапни дигитални алатки за учење за човековите права во дигиталната сфера за училиштата.

16. Проект: Девојки и млади во заштита на демократијата
Донатор: Европската Унија преку програмата Еразмус+ (проектот го спорведува организацијата Хекима од Словачка во партнерство со Институтот за човекови права)
Времетраење: 1.10.2025 – 31.1.2027
Целта на проектот е да се поттикне побезбедна и поинклузивна образовна средина преку промовирање на проактивната употреба на двата прирачници меѓу наставниците, родителите и учениците, со што ќе се намалат инцидентите на врсничко насилство и говор на омраза во училиштата. Специфични цели во рамките на проектот се: 1) подигање на свеста кај учениците, родителите и наставниците за формите, причините и влијанијата на насилството меѓу учениците и говорот на омраза. Ова вклучува разбирање на физичките, емоционалните и социјалните ефекти од овие однесувања и нивниот потенцијал да ја нарушат средината за учење и долгорочната благосостојба на учениците; 2) стекнување на наставниците со вештини и знаења за идентификување на раните предупредувачки знаци на насилство и говор на омраза, спроведување стратегии за превенција и ефикасно реагирање на инциденти во училишната средина. Овој резултат, исто така, вклучува поддршка на наставниците во воспоставувањето јасни кодекси на однесување и механизми за решавање на конфликти и 3) оспособување на родителите да ги препознаваат знаците на виктимизација или агресивно однесување кај своите деца, да ги разбираат факторите што придонесуваат за таквото однесување и соодветно да реагираат. Ова вклучува охрабрување на отворена комуникација со нивните деца и соработка со училишниот персонал за решавање на новите проблеми.

17. Проект: Младите против говор на омраза и врсничко насилство
Донатор: Проект „Борба против омразата и нетолеранцијата“, дел од заедничката програма на ЕУ и Совет на Европа, „Хоризонтален инструмент за Западен Балкан и Турција“
Времетраење: 1.9.2025 – 31.5.2026
Целта на проектот е да се поттикне побезбедна и поинклузивна образовна средина преку промовирање на проактивната употреба на двата прирачници меѓу наставниците, родителите и учениците, со што ќе се намалат инцидентите на врсничко насилство и говор на омраза во училиштата. Специфични цели во рамките на проектот се: 1) подигање на свеста кај учениците, родителите и наставниците за формите, причините и влијанијата на насилството меѓу учениците и говорот на омраза. Ова вклучува разбирање на физичките, емоционалните и социјалните ефекти од овие однесувања и нивниот потенцијал да ја нарушат средината за учење и долгорочната благосостојба на учениците; 2) стекнување на наставниците со вештини и знаења за идентификување на раните предупредувачки знаци на насилство и говор на омраза, спроведување стратегии за превенција и ефикасно реагирање на инциденти во училишната средина. Овој резултат, исто така, вклучува поддршка на наставниците во воспоставувањето јасни кодекси на однесување и механизми за решавање на конфликти и 3) оспособување на родителите да ги препознаваат знаците на виктимизација или агресивно однесување кај своите деца, да ги разбираат факторите што придонесуваат за таквото однесување и соодветно да реагираат. Ова вклучува охрабрување на отворена комуникација со нивните деца и соработка со училишниот персонал за решавање на новите проблеми.
· Прирачник за наставници за примена на мерки на заштита за деца и ученици од насилство вклучувајќи врсничко насилство и говор на омраза
· Прирачник за родители за препознавање и реагирање во случај на насилство врз деца вклучувајќи врсничко насилство и говор на омраза

18. Заедно за поквалитетно локално новинарство
Донатор: Делегација на Европска Унија (проектот го спроведуваше Центарот за развој на медиумите на заедниците "МЕДИУМ" во партнерство со Институтот за човекови права)
Времетраење: 3 јануари 2023 – 3 јануари 2025 година
Целта на проектот  е зајакнување на капацитетот и промовирање на професионалните стандарди на локалните новинари. Во рамките на проектот беа реализирани следниве специфични цели и тоа:  да се зајакнат капацитетите на локалните новинари, особено од етничките малцинства, да практикуваат истражувачко новинарство, дигитална и медиумска писменост, како и стандардите за човекови права во нивната работа; да се зајакнат капацитетите на студентите по новинарство за професионален развој и креативно изразување во медиумите; и да се подобри влијанието и соработката помеѓу локалните граѓански организации и локалните медиуми за промовирање на правата на новинарите, поттикнување на борбата и реагирањето на сите форми на насилство против новинарите, промовирање на професионалните стандарди и слобода на говорот.

19. Проект: Борба против сајбер булинг врз девојчиња
Донатор: Канадската амбасада во Белград
Времетраење: 28 ноември 2023 – 28 февруари 2024
Целта на проектот е да го намали и спречи булинг и сајбер булинг врз девојчињата во Северна Македонија преку едукација на младите. Во рамките на проектот беа реализирани следниве активности:1)  родова анализа на објави споделени на социјалните мрежи; 2) спроведена анкета меѓу учениците во средните училишта за булинг и сајбер булинг; 3) две фокус групи со девојчиња преку споделување на нивното искуство со булинг и сајбер булинг; 4) три анти-булинг работилници со ученици од средни училишта во Скопје со цел да се едуцираат за спречување на булинг и сајбер булинг врз девојчиња и  5) онлајн кампања за подигање на свеста за булинг и сајбер булинг меѓу учениците во средните училишта.
· Родово-базирана анализа за онлајн врсничкото насилство (сајбер булинг)


20. Проект: Следење на националните активности во борбата против корупцијата
Донатор: Амбасадата на САД во Скопје
Времетраење: од 16.08.2021 до 15.08.2022
Целта на овој проект е следење на имплементацијата на Националната стратегија за спречување на корупцијата и судирот на интереси (Антикорупциска стратегија) преку исполнување на мерките на Владата на Република Северна Македонија и иницијативите кои се составен дел на планот на Владата во борбата против корупцијата насловен како „Акција 21”.
· Мониторинг извештај за исполнетоста на Планот за борба против корупција „Акција 21“ и Националната стратегија за спречување на корупцијата и судирот на интереси


21. Проект: Заштита од дискриминација, булинг и говор на омраза
Донатор: Германска амбасада во Скопје
Времетраење: од 15.05.2021 до 15.05.2022
Целта на проектот е да ја потенцира важноста во однос на спречување и заштита од дискриминација (со посебен фокус на следниве основи: сексуална ориентација, родов идентитет, социјална и родова нееднаквост), говор на омраза и „булинг” – врсничко насилство меѓу средношколците. Специфични цели во рамките на проектот се: да се подигне свеста меѓу учениците и професорите за дискриминацијата, говорот на омраза и булингот како и истите да се сузбијат преку инклузивен процес меѓу учениците; да се зголеми знаењето на професорите, педагозите и учениците со цел спречување и заштита од дискриминација, булинг и говор на омраза како и да се потенцира значењето за почитување на човековите права и промовирање на толерантност и прифатливост и да се поддржат државните институции во креирање на одржливи мерки за адресирање на дискриминацијата, булингот и говорот на омраза со цел  придонесување кон потолерантен и инклузивен образовен процес во средните училишта.
· Мониторинг извештај за работата на Комисијата за спречување и заштита од дискриминацијa бр.1
· Мониторинг извештај за работата на КСЗД бр.2
· Резултати од истражување-влијанието на социјалните и мас медиумите во креирањето на јавното мислење
22. Проект: Примена на пристапот заснован на човекови права за време на ковид-19 кризата
Донатор: Balkan Trust for Democracy, German Marshall Fund на САД и УСАИД.
Времетраење: од 01.04.2021 до 31.03.2022
Целта на овој проект е примена на пристапот заснован на човекови права за време на КОВИД-19 кризата со цел подобро да се анализираат и адресираат рестрикциите на човековите права кои се очекувани за време на пандемија. Примената на пристапот заснован на човекови права при реализирање на здравствените политики треба да придонесе кон заштита на основните човекови права поврзани со здравствената криза како што се: слободата на движење, правото на образование, право на пристап до информации, забрана за дискриминација и слично.
· Прв мониторинг извештај за примена на пристапот заснован на човекови права и рестрикциите што произлегуваат од КОВИД-19 кризата
· Втор мониторинг извештај за примена на пристапот заснован на човекови права и рестрикциите што произлегуваат од КОВИД-19 кризата
· Образованието во време на пандемија - резултати од истражување


23. Проект: Контроверзни прашања во училишната програма - развивање ефективни практики и пристапи во наставата и учењето
Донатор: Совет на Европа и Европска Унија / Демократска и Инклузивна Култура во Операција во Училиштата (DISCO)
Времетраење: од 08.03.2021 до 20.11.2021
Целта на овој проект беше да се развијат професионалните компетенции на наставниците за успешно совладување на контроверзни прашања на ниво на училиштето и промоција на демократски компетенции.
· Методи и пристапи за разработка на контроверзни прашања во наставата за основно и средно образование


24. Проект: Вечери на женски права 2021
Донатор: Град Скопје
Времетраење: од 01.03.2021 до 31.05.2021
Пандемијата предизвикана од коронавирусот уште еднаш ја апострофираше родовата нееднаквост, занемарување на правата на жените и долгогодишната нерамноправност во родовите односи. Овој проект имаше за цел да ја зголеми родовата еднаквост и свеста за значењето на женските права како човекови права.


25. Проект: Сексуална ориентација и родов идентитет (СОРИ) - заштита од дискриминација
Донатор: Германската Амбасада во РСМ
Времетраење: од 01.03.2020 до 31.12.2020
Општата цел на проектот беше намалување на дискриминацијата и говорот на омраза во училиштата, а истовремено и подигнување на свеста за толеранцијата, прифаќањето и правата на ЛГБТИ заедницата помеѓу општата јавност и младите лица.
· Новиот Закон за спречување и заштита од дискриминација: предизвици и предности за неговата имплементација
· Документ за јавни политики за недискриминација врз основ на сексуална ориентација и родов идентитет
· Оценка на јавното мислење и нивото на перцепција за сексуалната ориентација и родовиот идентитет како основи за утврдување дискриминација
· Дискриминацијата во Република Северна Македонија: правна регулатива, предизвици и перцепција за дискриминаторските основи


26. Проект: Намалување на родовите стереотипи во образованието
Донатор: Нордиска поддршка за напредок на Северна Македонија
Времетраење: од 01.01.2020 до 31.12.2020
Овој проект беше имплементиран со цел да се унапредува родовата еднаквост во основното образование преку намалување на родовите предрасуди и стереотипи во основните училиштата. Преку истражувања и податоци добиени со експертиза базирана на докази, проектот креираше алатки, но и политики со кои треба да се унапредува родовата сензитивност во основното образование.
· Прирачник за наставници за примена на родова сензитивност во основно образовние
· Анализа за присуство на родови стереотипи во наставни материјали на албански наставен јазик со препораки за носители на одлуки
· Анализа за присуство на родови стереотипи во наставни материјали на македонски наставен јазик препораки за носители на одлуки


27. Проект: Човекови права за сите
Донатор: ЕУ
Времетраење: од 01.01.2020 до 31.12.2020
Општата цел на проектот беше промоција на човекови права и намалување на дискриминацијата кон маргинализираните и ранливи групи. Специфичните цели беа да се овозможи заштита од дискриминација на маргинализираните групи, преку нивно застапување пред Комисијата за спречување и заштита од дискриминација, граѓанските судови, како и пред Уставниот суд; зголемување на свеста за дискриминацијата и препознавање на кршењето на човековите права; да се подигне свеста и да се создадат капацитети кои ќе го применуваат пристапот базиран на човекови права при подготвување на политики и останати програми; и залагање за соодветно законодавство и соодветни политики насочени кон заштита на човековите права и активно набљудување на имплементацијата на Европското законодавство кое се однесува на основните права и еднаквоста.
· Примена на пристапот заснован на човекови права за граѓанските организации
· Примена на пристапот заснован на човекови права во бизнис секторот 
· Примена на пристапот заснован на човекови права во политиките и програмските процеси на институциите
· Состојбата на човековите права во Република Северна Македонија


28. Проект: Подобрување на разбирањето на феноменот на странските терористички борци (СТБ) - Предизвици на рехабилитација, ресоцијализација и ефективна реинтеграција на СТБ повратници
Донатор: ХЕДАЈА Центар за извонредност
Времетраење: од 01.06.2019 до 31.03.2020
Во текот на периодот на имплементација, заклучно со декември, 2019 година, во фокусот на проектните активности беше спроведувањето на интервјуа, кои овозможуваат добивање релевантни податоци за ситуациите на кои биле изложени повратниците, можностите за ресоцијализација и реинтеграција, специјализирани процени на ризик, како да се толкуваат тие и како се пренесуваат во секојдневната практика, свеста за траума и како да се балансира потребата престапникот што се вратил да се задржи во емотивна и психичка стабилна состојба. За потребите на интервјуата беа изработени специјални водичи за интервјуа, согласно кои се водеа интервјуeрите. Се очекува ваквите податоци да придонесат кон разбирањето на феноменот и подобрување на националната стратегија на Република Северна Македонија за борба против тероризмот.


29. Проект: Зголемен јавен надзор на работата на антикорупциска и антидискриминациска комисија
Донатор: Британска Амбасада Скопје
Времетраење: од 08.04.2019 до 31.03.2020
Проектот имаше за цел да го зајакне надзорот над работата на Комисијата за спречување и заштита од дискриминација (КЗД) и Државната комисија за спречување на корупција (ДКСК) со цел поефикасно остварување на нивните надлежности во јавен интерес. 
· Прв извештај од мониторинг на ДКСК
· Втор извештај од мониторинг на ДКСК
· Трет извештај од мониторинг на ДКСК
· Истражување за искуствата и знаењата за спречување и заштита од дискриминација на ранливите групи на граѓани
· Анализа на законскиот мандат на Комисијата за спречување и заштита од дискриминација и предусловите за транспарентност, отчетност и ефективност


30. Проект: Заштита од дискриминација врз основа на сексуална ориентација и родов идентитет
Донатор: Германската Амбасада во РСМ
Времетраење: од 01.02.2019 до 31.12.2019
Главна цел на проектот беше акција за заштита од дискриминација врз основа на сексуална ориентација и родов идентитет и нејзино препознавање од страна на националните и локалните власти, правните професионалци и граѓаните, како и зголемување на толеранцијата и прифаќањето на припадниците на ЛГБТИ заедницата.
· Оценка на јавното мислење и нивото на перцепција за сексуалната ориентација и родовиот идентитет како основи за утврдување дискриминација - резултати од истражување
· Оценка на јавното мислење и нивото на перцепција за сексуалната ориентација и родовиот идентитет како основи за утврдување дискриминација - резултати од истражување и компаративна анализа


31. Проект: Проект за развој на микро-претпријатиja на жени во прекуграничната област 
Донатор: ЕУ 
Времетраење: од 01.04.2018 до 30.09.2020
Проектот во целина се однесуваше на потенцијалните и постоечките жени претприемачи и ќе обезбеди неопходна поддршка за да ги зајакнат нивните деловни вештини и ќе обезбеди дополнителна техничка поддршка и помош на жените за да можат да ги развиваат и прошират микро и малите бизниси во прекуграничниот регион меѓу Полог на македонска и Елбасан на албанска страна.
· Прирачник за основање и развој на микропретпријатија на жени


32. Проект: Вечери на женски права 2018
Донатор: Град Скопје
Времетраење: од 19.02.2018 до 30.06.2018
Подигнување на свеста за состојбата на женските права и потенцирање на важноста за борба за женски права и родова еднаквост.
· Документарен филм „Еднакви“


33. Проект: Заедно во борба против корупција 
Донатор: ЕУ
Времетраење: од 01.01.2018 до 31.04.2021
Основна цел на проектот беше да придонесе за поддршка и подобрување на капацитетите на граѓанскиот сектор за остварување на нивната улога на „watchdogs“ или контролор на работата на државните органи со цел законито и транспарентно извршување на функцијата и за спречување на ризиците од корупција и злоупотреба на службената должност.
Мониторинг извештај за медиумско известување за корупција во Македонија
Правен речник - поимник за новинари
Прв мониторинг извештај за работата на Државното правобранителство на РСМ
      Втор мониторинг извештај за работата на Државното правобранителство на РСМ
      Трет мониторинг извештај за работата на Државното правобранителство на РСМ
      Четврти мониторинг извештај за работата на Државното правобранителство на РСМ
      Петти мониторинг извештај за работата на Државното правобранителство на РСМ
      Анализа на националната и компаративна правна рамка релевантна за спречување на корупцијата


34. Проект: Правна подготвеност за инспекции во граѓански организации
Донатор: Цивика мобилитас
Времетраење: од 31.03.2017 – 31.07.2017
Основна цел на проектот беше да се спречат негативните ефекти од инспекциите и да се зајакне довербата меѓу самите граѓански организации за нивното правилно работење како основа за остварување на правото на здружување и изразување и да се зајакне граѓанското општество како институција.
· Водич за правата и обврските на граѓанските организации во случај на надворешна даночна контрола од страна на Управата за јавни приходи
· Водич за правата и обврските на граѓанските организации во случај на надзор од Инспекцијата на трудот
· Водич низ претходната кривична постапка
· Како до подобра законска регулатива која ќе ги заштити граѓанските организации од арбитрарни инспекции и контроли во областа на даночното работење?



35. Проект: Институционален грант
Донатор: Цивика мобилитас
Времетраење: од 01.04.2016 до 30.06.2018
Институционалниот грант на Цивика мобилитас беше наменет за поддршка на институционалниот развој и организациското јакнење на Институтот за човекови права. 

36. Проект: ИПА - Истражувачко новинарство - чувар на демократијата и човековите права
Донатор: ЕУ
Времетраење: од 01.01.2016 до 31.12.2017
Проектот беше фокусиран на имплементацијата на целите утврдени во Повикот за предлози и тоа: да се зголеми влијанието на граѓанските организации и да се подобри интегритетот на медиумите преку нивно вклучување во јавните политики што ќе придонесат за понатамошен развој и унапредување на граѓанскиот дијалог, посилен и активен придонес во креирањето на политиките и активности на набљудување, како и унапредување на истражувачкото новинарство.
· Прирачник за слобода на изразување правни аспекти
· Прирачник за истражувачко новинарство и пристап до информации
· Остварување на правото на слобода на изразување - теорија и практика
· Граѓаните и новинарите за професионалноста во медиумите


37. Проект: Унапредување на правото на образование на децата Роми со посебен фокус на ромските девојчиња
Донатор: Канадската Амбасада во Белград надлежна за Србија, Црна Гора и Македонија
Времетраење: од 01.11.2015 до 26.02.2016
Главна цел на проектот беше подобрувањето на едукацијата на учениците Роми во областите каде покажуваат послаб успех по одредени предмети коишто се значајни за унапредување на нивното образование.
· Правото на образование на децата Роми со посебен фокус на девојчињата Ромки

38. Проект: Зајакнување на човековите права во процесот на лустрација
Донатор: Холандската Амбасада во Скопје
Времетраење: од 01.10.2015 до 30.09.2016
Во рамките на овој проект беше направено компаративно истражување на лустрацискиот процес во други посткомунистички земји од Централна и Источна Европа и беше објавена анализа на тема „Човековите права во процесот на лустрација“.


39. Проект: Прашувај 
Донатор: Метаморфозис, Македонски центар за европско образование и Реактор - Истражување во акција, со финансиска помош од Европската комисија 
Времетраење: од 01.10.2014 до 28.2.2015
Имплементиран во рамки на проектот „Акциска мрежа за добро владеење“ спроведен од Метаморфозис, Македонски центар за европско образование и Реактор - Истражување во акција во период). Целата на проектот „Прашувај“ беа правните инструменти што им стојат на располагање на барателите на информации и нивната понатамошна имплементација и искористеност. Во рамките на проектот направени беа анализи на решенијата на Комисијата за слободен пристап до информации од јавен карактер, на решенијата и пресудите на Управниот и Вишиот управен суд, во делот на пристапот до информации од јавен карактер. Преку анкети и интервјуа со новинари, беше изработена листа на најтранспарентни и најзатворени институции во делот на доставување на одговори на барањата.
Како производ од проектот беше изготвена „Анализа на Законот за слободен пристап на информации од јавен карактер, постапката пред органите и комисијата, употреба на правните лекови и судска заштита преку постапките иницирани од новинари“.


40. Проект: Зајакнување на механизмите за имплементација на правата на помалите заедници 
Донатор: Амбасадата на САД во РМ
Времетраење: од 01.09.2014 до 30.08.2015
Цел на проектот беше да се зајакне толеранцијата, да се промовира заемното разбирање и почитта за различностите и нивната вредност помеѓу различните заедници во Македонија преку зајакнување на учеството во процесите на донесување на одлуките на општинско ниво.


41. Проект: Независните комисии и регулаторните тела - законска поставеност и практично функционирање
Донатор: УСАИД и ФООМ
Времетраење: од 01.09.2013 до 31.06.2014
Целта на проектот беше придонесување кон зголемувањето на независноста, објективноста и транспарентноста на независните комисии и регулаторни тела (како: Државна комисија за спречување корупција, Државна комисија за жалби по јавни набавки, Совет за радиодифузија, Регулаторна комисија за енергетика и Агенција за електронски комуникации) во Република Македонија преку намалување на влијанието при одлучувањето. 
· Анализа на независните комисии и регулаторните тела - законска поставеност и практично функционирање


42. Проект: Дискриминација на Ромите во образовниот процес  - Кршење на ѕидот на одбивање и сегрегација 
Донатор: Ромски образовен фонд (РЕФ) од Будимпешта 
Времетраење: од 09.09.2012 до 30.06.2013
Проектот имаше за цел да промовира разбирање, почитување и уживање на правото на образование без дискриминација на ромската популација и да се подигне свеста на релевантните власти за националната легислатива, како и меѓународни обврски кои забрануваат индиректна дискриминација на ромските ученици. Со анализата се илустрираа постоечките проблеми до кои се дојде преку работилници со ромски деца и родители.
· Дискриминација на Роми во образовниот процес


43. Проект: Во насока на ефективна заштита на правото на слобода на изразување и слобода на медиуми во РМ – идни предизвици
Донатор: Амбасада на САД
Времетраење: од 03.05.2012 до 03.04.2013
Овој проект се фокусираше на отстранување на актуелните проблеми коишто се однесуваа на ефективна заштита на правото на слобода на изразување и слобода на медиуми во Република Македонија и зголемување на разбирањето за меѓународните стандарди за слободата на изразување и медиуми помеѓу широк спектар на професионалци судии, адвокати, новинари, како и претставници на владата, локалната и меѓународната јавност, невладиниот сектор и слично.


44. Проект: Следење на имплементацијата на законот за спречување и заштита од дискриминација во рамките на проектот "Зајакнување на граѓанското учество во законодавниот процес"
Донатор: НДИ 
Времетраење: од 01.10.2011 до 30.06.2014
Институтот за човекови права во соработка со Националниот Демократски Институт (National Democracy Institute - NDI) во рамките на проектот „Зајакнување на граѓанското учество во законодавниот процес“ ја следеше имплементацијата на Законот за спречување и заштита од дискриминација (ЗСЗД) со цел да се согледа ефикасноста и ефективноста на истиот и врз основа на тоа да се преземат активности за подобрување на законските решенија за остварување и заштита на човековите слободи и права. ИЧП собираше податоци од сите основни судови во Македонија, апелационите судови, Врховниот суд на РМ и Уставниот суд на РМ за бројот и видот на предмети на дискриминација, со цел иницирање на измени на постоечкиот закон.
· Анализа за примената на законот за спречување и заштита од дискриминација


45. Проект: Преглед на правните лекови во Македонија низ призмата на ефективна заштита на правата и слободите на граѓаните
Донатор: Амбасада на САД
Времетраење: од 01.10.2010 до 15.06.2011
Во рамки на овој проект беа анализирани проблемите и беа идентификувани празнините во поглед на ефикасноста на домашните правни лекови во насока на остварување на одредени права и слободи од страна на граѓаните.
· Преглед на правните лекови во Република Македонија низ призмата на ефективна заштита на правата и слободите на граѓаните


46. Проект: „Правен дијалог - пораст на критичките анализи меѓу правните практичари“
Донатор: Мисијата на ОБСЕ во Скопје
Времетраење: од 15.09.2010 до 31.12.2012
Институтот за човекови права остварува една од неговите основни активности, која се состои од собирање на правни и компаративни анализи, оценки и критики, обезбедени од страна на неговите членови т.е. група на истакнати поранешни судии, обвинители и правни експерти. Оттука, главната активност на овој проект беше публикација на три броја годишно на Правен дијалог (на англиски, македонски и албански јазик) и кои примарно се фокусирани на: преглед и критички анализи на новите делови од легислативата кои се од важност за човековите права и владеењето на правото во земјата и регионот; внимателно избрани тематски проблеми за обработка и продлабочена дискусија; и анализи на јуриспруденцијата на Европскиот суд за човекови права и врховните судови во регионот на Западен Балкан. 

47. Проект: „Слобода наместо страв: заштита на правото на мирно собирање и изразување јавен протест“
Донатор: Фондацијата Институт отворено општество Македонија (ФИИОМ)
Времетраење: од 01.07.2009 до 30.06.2010
Главна цел на проектот беше да придонесе кон заштитата на граѓанските права и слободи, со акцент на правото на мирно собирање и изразување јавен протест, преку овозможување на правна помош на граѓаните чии права се оспорени или не се почитуваат. Иако овие права се загарантирани со Уставот на Република Македонија, како и со Европската конвенција за заштита на човековите права, сепак постои потреба од дополнителна интервенција на граѓанскиот сектор. Конкретно, овој проект имаше за цел овозможување на пристап до правда на граѓаните обвинети за одржување на протести преку обезбедување на правна помош, како пред домашните, така и пред меѓународните институции. Изработени беа анализи во постапувањето на надлежните институции и се одржаа јавни дискусии и дебати за прашањата поврзани со правото на изразување на јавен протест.
· Правото на слобода на мисла и изразување и слобода на мирен собир и здружување

